Viborger Samler, 1814-03-03
Den 8de Decbr. forlod Regimentet Wandsbeck, trods Faren af Tilbage marschen, da Regimentet maatte passere Fjenden, som værmede i store Hobe hele Landet om. Det raske Regiment gik over Pinneberg og Jtzehoe til Rendsborg. Det hvilede kun 2 til 3 Timer paa hvert af de to førstnævnte Steder, undgik heldigviis Fjenden, som var bleven opmærksom paa dets Marsch og forfulgte det, men naaede det først ved Iwenstedt, i det Øieblik som Regimentet var passeret dette fra Garnisonen i Rendsborg besatte Pas, og denne Besætning hilsede Fjenden saaledes med Kanon- og Geværild, at han efter at have lidt endeel Tab af stod fra videre Forfølgelse. Den 9de Decbr. om Eftermiddagen rykkede Regimentet til almindelig Glæde indi Fæstningen. 7) Ligesaamegen Roes bemeldte Regiment fortjener for denne Marsch, ligesaamegen Berømmelse gives Capitain Bretteville, af det 3die Jydske Jnfanterie-Regiment for den utrættelige Virksomhed, Overlæg og Mod, hvormed han reddede 12 Officerer og 480 Mand Syge og bragte dem den 5te Decbr. fra Altona til Rendsborg, saa at kun 94, der ikke kunde transporteres, blev tilbage i Altona. J øvrigt har Capitainen viist de største Anstrængelser for de vanskelige Foranstaltninger til de syge og saarede Mandskabers Anbringelse i Altona, Rendsborg, Jtzeboe, Slesvig, og Flensborg, hvor hans utrættelige Virksomhed var af den meest velgjørende Jndflydelse. Efter de seneste, til den i Anledning af Qvægsygen anordnede bestandige Commission, indkomne Beretninger, har Qvægsygen i Hertugdømmet Holsteen yttret sig i alle de Amter og Districter, hvor den største Deel af de fremmede Tropper har været samlet, og hvor Communication med det befængte, tildeels fremmede Qvæg, ikke har kunnet tilstrækkeligen forhindres. Fra 10de Decbr. indtil 9de Febr. ere i begge Hertugdømmerne ialt bortdøde 652 Hoveder, nedslagne 276 Stkr. og igjennemsygede 32 Stkr. Den efter Troppernes Afmarsch foranstaltede, muligst strænge Spærring af de befængte Steder, og Redslagning saavel af det syge, som tilsyneladende endnu sunde Qvæg paa samme Sted, har hidindtil havt den gode Virkning, at Smitten ikke har udbredt sig videre fra de først angrebne Gaarde, og i Hertugdømmet Slesvig hidindtil ikke videre end til 4 Steder i det Kiel og Fredrichsort nærmest beliggende Danskmohlder adelige Godsers District og den dertil grændsende Kjøbstæd Eckernførde. Holstenerne glæde sig til den nu ophævede Handels tvang. Under Krigen maatte f. Ex. blot ved en liden Pakke Bøgers det ellers frieste Gods) Afsendelse følgende Formaliteter af 16 Rubriqver iagttages ved en dertil in Duplo udfærdiget Declaration, der indeholdt Pakkens Emballage, Mærke, Længde, Høide, Brede, alt efter Fod og Tomme=Maal, Bruttovægt, Qvantitet, Stykkernes Antal, Nettovægt, Maal, Transit, Bestemmelsested og Modtagerens Navn. Om de Kunster, der anvendtes af Hamborgerne for at indsmugle og bedrage de franske Douaniers snue Paapassenhed, saaes og hørtes den Tid de moersomste Opfindelser, der endog stundom maatte opvække Ækelhed. At høviske dydige Møer lode sig gjøre tykke Maver af Caffebønner, unge raske Mænd Podagrastøvler fyldte med Caffebønner, velskabte Folk en Pukkel af en eller anden Handels=Artikel o. s. v., var da ikke saa forunderligt; men ækelt var det, naar man kom ind af Hamborgs Porte, at see i Krogene ved Volden Kiællinger staae at komme Børn det Puddersukker af Haarene, som de i Altona havde istrøet dem, for med alt hvad der fulgte med Kammen, siden at sælge dyrt som gode Vare. Ligesaa smudsige Karle tømte deres vide Buxer, som de i Altona havde stoppet stramme med Puddersukker, og hvad mere den menneskelige Opfindelse er saa uudtømmmelig af. Ved Christiansands Overpolitieret blev forleden en Michaer Wetteland med flere dømt for uberettiget Handel, Varerne, af stor Værdie, confiskeret og det solgte at betale med Penge m.v. De der have kjøbt afham, ere vel siden ved Høiesteretsdom friefundne for Tiltale; men Wetteland skal bøde 200 Rbd. Sølvværdie til Christiansands Politievæsen. Thisted d. 17de Februar 1814. Vor elskede Konges Fødselsdag og Fredsfesten feiredes her i Byen i Gaar af 2de meget talrige Selskaber, det ene bestaaende af Byens verdslige Embedsmænd, Kjøbmænd, Landets Geistlige og Landmænd, det andet af Borgerskabet og Haandværkstanden. J det første Selskabs Dandsesahl var af levende Grantræer anbragt en Lund, hvis trende Indgange dannedes af sammenslyngede Ege og Graner. J Midten af Lunden stod en graae Marmorstøtte, hvori Hs. Majestæts Brystbillede var anbragt i Transparent, paa Støtten vare alle Landvæsenets Attributter ophængte, og ved Foden flere Krigsvaaben nedlagte, hvilende i fredelig Roe.